 Wasiirka Wasaaradda Gaashandhiga Somaliland Axmed Xaaji Cali Caddami ayaa mar uu ka hadlaayey Khubaro uu sheegay inay qoraal u gudbiyeen oo ku saabsanaa dilalka saraakiisha ayaa yidhi Qoraalkii ay ka soo diyaariyeen khubaradii soo sameeynaysay baadhitaanka, wey noo soo gudbiyeen, arimaha keenaya dilalka Ciidamada, arimo sahlan maaha, in si xeel dheer loo gudbo galo, oo baahitaano dheer ah oo xeel dheer in aanu sameeyno ayaanu doonaynaa, oo aanu dhinacyo badan ka eegno, si aanu daawada iyo xalka u helno, si aanay mar dambe inoogu soo noqon, sidaas darteed waxa aanu qoraalkaas oo aanu turjunay u gudbinay Khubaro Ingiriis ah, inkasta oo aanu isku dan iyo isku duruuf ahayn, haddana wixii talo ah ee ay naga siiyaan iyo wixii fikir ah ee ay inagu soo kordhiyaan ayaanu eegnaynaa, laakiin mar kasta Ciidamada kala duwan ee Somaliland sharaf ayey inaga mudan yihiin, amaana waan u soo jeedinayaa, maxaa yeelay waa kuwaas mar walba heeganka ku jira, oo dalkooda iyo dadkooda difaacaya, Shacabkana waxa aan leeyahay mar walba khaq dhawra Ciidanka. 